वर्तमान में यदुरप्पा की कुण्डली में चन्द्रमा की महादशा चल रही है। चन्द्रमा अष्टमेश होकर द्वादश भाव में नीच का बैठा है। शनि तृतीयेश होकर छठे भाव में बैठा है। छठें भाव में बैठा शनि जातक को शत्रुहंता बनाता है यानि शत्रुओं का नाश करने वाला। ऐसा जातक अपने शत्रुओं को पराजित करता है। मंगल का प्रत्यन्तर चल रहा है। मंगल पंचमेश और द्वादशेश होकर लग्न में बैठा है, जो इस समय उच्च का होकर गोचर कर रहा है। शनि व मंगल आपस में घोर विरोधी है, इसलिए येदुरप्पा का इस समय भयंकर विरोध किया जा रहा है, ताकि वो किसी भी प्रकार से सत्ता न हथिया पायें। लेकिन लग्नेश गुरू की शुभ दृष्टि विरोधियों के मंसूबों पर पानी फेरने का काम करेगी।